સાવરકુંડલા ખાતે 2 દિવસથી કથાકાર મોરારિ બાપૂની રામકથા ચાલી રહી છે. અહીં હોસ્પિટલના લાભાર્થે ટ્રસ્ટીઓ સપ્તાહ યોજી રહ્યા છે. મોરારિ બાપૂને આમ તો નરેન્દ્ર મોદીના હિતેષુ માનવામાં આવે છે. પરંતુ આજે તેમણે મોદી સરકાર પર કટાક્ષ કર્યો હતો. હજારોની મેદની વચ્ચે મોરારિ બાપૂએ એવું નિવેદન આપ્યું હતું કે, હવે લાઈવ બતાવવું હોય તો પણ સરકાર ને 1 લાખ રૂપિયા ટેક્સ આપવો પડે છે, એમાં પાછું બજેટ આવ્યું એમાં ઉપરવાળાને વાંધો નથી આવ્યો અને સાવ નીચે વાળાને વાંધો નથી આવ્યો. વચ્ચે વાળાને કષ્ટ. પહેલા નંબર અમારો આવ્યો.